Jo žmonos išpažintis

„Jo žmonos išpažintis“ – 1984 m. Lietuvos kino studijoje sukurtas meninis filmas. Melodrama. Filmo trukmė – 83 min.

Kūrybinė grupė 
 Scenarijaus autorius – Vytautas Žalakevičius;
 Režisierius – Almantas Grikevičius;
 Kompozitorius ir garso operatorius – Juozas Širvinskas;
 Operatorius statytojas – Donatas Pečiūra;
 Kostiumų dailininkė – Gražina Remeikaitė;
 Dailininkas statytojas – Galius Kličius.

Vaidina 
 Rūta Staliliūnaitė – Irena;
 Juozas Budraitis – Jonas;
 Marija Lukaševskaja – Marija, jų dukra;
 Leonidas Filatovas – Ričardas Bekraitis;
 Nelė Savičenko – Nora;
 Audronė Paškonytė – Palmyra;
 Ona Knapkytė – močiutė;
 Kostas Smoriginas – Juodis;
 Nijolė Oželytė – Stasė;
 Liubomiras Laucevičius – girininkas;
 Regina Zdanavičiūtė – Stefanija;
 Gražina Baikštytė, Kristina Kazlauskaitė, Saulius Balandis, Jeronimas Čiuplys.

Siužetas 
Tai – moters vėlyvos meilės istorija. Filmo herojei Irenai – keturiasdešimt. Jai nepasisekė gyventi taip, kaip ji svajojo. Irena dirba ne pagal specialybę, romantiška meilė ir susižavėjimas chirurgu Jonu, už kurio ji ištekėjo, praėjo. Jų dukrai jau trylika. Atrodė, kad Ireną prikels meilė perspektyviam mokslininkui Ričardui, dėl kurio ji pasiryžusi palikti šeimą, bet ir čia filmo herojė nusivilia.

Jo žmonos išpažintis